jkorsvik/nowiki_second_scrape_merged huggingface dataset:
Marcus Buck

Marcus Buck (født 1962, død 2023) var en norsk statsviter. Han var førsteamanuensis ved Universitetet i Tromsø. 
Buck hadde hovedfag i sammenlignende politikk fra Universitetet i Bergen og ble i 2006 dr.polit. ved Universitetet i Tromsø. Fra 1994 jobbet han ved Institutt for statsvitenskap ved Universitetet i Tromsø. Buck var opptatt av konfliktlinjer, partier og valg, demokratisering og komparative forskningsdesign. Han var ekspert på politikk i Spania og har vært tilknyttet Universidad de Granada. Han har publisert både på norsk, spansk og engelsk. Buck har vært leder i Norsk statsvitenskapelig forening.Han var mye brukt som valgkommentator av NRK og ble ofte intervjuet om norsk politikk og spanske forhold av norske medier.Han fikk i 2019 Universitetet i Tromsøs formidlingspris.


== Bibliografi ==
(no) Publikasjoner av Marcus Buck i forskningsdokumentasjonssystemet CRIStin
(no) Publikasjoner av Marcus Buck i BIBSYS
2009 – Buck, Marcus: Democratisation: The Electoral Nexus, Köln: Lambert Academic Publishing. ISBN 978-3-8383-1800-4
2008 – Buck, Marcus: «Los sistemas políticos nórdicos – La política de consenso como modelo propio?», s. 453-475 i Carlos de Cueto og Marién Durán (red.): Regímenes Políticos Contemporáneos – entre inmovilismo y cambio, Editorial Comares. ISBN 978-84-9836-442-2
2007 – Buck, Marcus; Einar Berntzen og Leiv Marsteintredet: «La política comparada: a caballo entre historia y función»,  s. 1-24 i Marcus Buck og Carlos de Cueto Nogueras (red.): Manual de sistemas políticos, Editorial Comares. ISBN 978-84-9836-191-9
2007 – Buck, Marcus: «Los sistemas políticos nórdicos – un modelo propio?», s. 383-400 i Marcus Buck og Carlos de Cueto Nogueras (red.): Manual de sistemas políticos, Editorial Comares. ISBN 978-84-9836-191-9
2006 – Buck, Marcus, Helge O. Larsen og Tord Willumsen: Når folket får velge – Forsøkene med direkte valg av ordfører som deltakelses- og styringsreform, Oslo: Kommuneforlaget. ISBN 82-446-1227-4
2005 – Buck, Marcus, Helge O. Larsen og Tord Willumsen og Mikal Lanes: «Direktevalg av ordfører: Demokratisk nyvinning eller mislykket eksperiment?», s. 102-121 i Jo Saglie og Tor Bjørklund: Lokalvalg og lokalt folkestyre, Oslo: Gyldendal Akademisk. ISBN 82-05-33941-4
2005 – Broderstad, Else Grete og Marcus Buck: «Los Saami y la UE: los derechos indígenas y las limitaciones del estado-nación», s. 137-153 i Carlos de Cueto Nogueras (red.): Seguridad y diversidad en las sociedades contemporáneas, Madrid: Biblioteca Nueva. ISBN 84-9742-388-7
2005 – Buck, Marcus: «The Exemplary Transition From Authoritarianism: Some Notes on the Legacy of Undemocratic Decision-Making in Spain», s. 1607-1635 i Stein Ugelvik Larsen (red.): Modern Europe After Fascism, New York: Columbia University Press. ISBN 0-88033-973-X


== Referanser ==


== Eksterne lenker ==
Marcus Buck -UiT
Ole Engelstad

Ole Engelstad (født 21. januar 1876 i Porsgrunn, død 26. juli 1909 i Horten) var en norsk marineoffiser.
I 1900 seilte han som skipsoffiser på panserskipet «Harald Haarfagre» (av Tordenskjold-klassen), med marinebasen i Horten som tilholdssted.Da Roald Amundsen i 1908 planla en ekspedisjon til Nordpolen, valgte han Engelstad som sin nestkommanderende. Under testing av en «mannløftende drage» ble han imidlertid truffet av lynet og omkom. Senere, da det ble kjent at Robert Peary hadde erobret Nordpolen, endret Amundsen sine planer og valgte å seile til Antarktis for å nå Sydpolen. På sin ferd mot polen navnga han en fjelltopp etter Engelstad, Mount Engelstad.


== Referanser ==
One Night

«One Night» er en amerikansk sang, skrevet av Dave Bartholemew, Pearl King og Anita Steinman. Den ble popularisert av Elvis Presley.
Sangen fantes på en plate med Smiley Lewis under sin opprinnelige tittel, «One Night of Sin», i 1956.
Presley spilte inn «One Night of Sin» i Paramount Soundstage, Hollywood, 18. januar 1957. Paramount-produsent var Walter Scharf.Plateselskapet mente at linjen «One night of sin is what I am now paying for» var for dristig. Teksten ble så endret til «One night with you is what I'm now praying for».Presley spilte inn den litt mer stuerene versjonen i Radio Recorders, Studio, Hollywood, 23. februar 1957. «One Night» ble utgitt på en dobbelt A-sidet plate (RCA Victor 20-7410 (78-plate), RCA Victor 47-7410 (single)) med «I Got Stung» 21. oktober 1958.  Produsent var Steve Sholes.Presleys versjon av «One Night of Sin» ble først utgitt noen år etter hans død, på LP-platen, A Legendary Performer, Vol. 4 (RCA Victor CLP 4848). Den ble utgitt i november 1983.


== Andre versjoner ==
Cher fremførte sangen på sin Love Hurts Tour i 1992.
Big Fat Snake hadde den med på sin konsert-CD med hyllest til gamle rock-klassikere. CD-platen ble utgitt i 2003 og hadde tittelen One Night Of Sin.


== Norsk versjon ==
Tande-P har skrevet en norsk tekst. På norsk bærer den tittelen «En natt med deg». Den ble utgitt på CD-albumet Fridtjofs helaften med Øivind Blunck som Fridtjof (Tylden & Co. GTACD 8065) i 1998.


== Listeplasseringer ==


== Referanser ==
Thorvald Nilsen

Thorvald Nilsen (født 6. august 1881 i Kristiansand, død 19. april 1940 i Buenos Aires) var en norsk marineoffiser og polfarer. Han deltok som nestkommanderende på Roald Amundsens sydpolekspedisjon 1910–1913, og var kaptein på ekspedisjonsfartøyet «Fram».
Nilsen ble i 1913 utnevnt til ridder av 1. klasse av St. Olavs orden «for fortjeneste av Roald Amundsens ekspedisjon til Sydpolen som fører av «Fram».» Han ble også tildelt Sydpolsmedaljen. Nilsen var ridder av den franske Æreslegionen.


== Referanser ==


== Eksterne lenker ==
(no) Thorvald Nilsen i Norsk biografisk leksikon
Digitalt tilgjengelig arkivmateriale av Nilsen hos Nasjonalbiblioteket.
Dmitrij Babenko

Dmitrij Aleksandrovitsj Babenko (russisk: Дмитрий Александрович Бабенко; født 22. mars 1985 i Petropavlovsk) er en kasakhstansk skøyteløper.
Babenko debuterte i verdenscupen i Heerenveen i februar 2004. Det var varte derimot til desember 2007 i Kolomna før han klarte å komme seg inn blant de ti beste. Der ble han nummer syv på 1 500 meter og åtte på 10 000 meter.
Fra 2005 til 2007 ble han fem ganger kasakhstansk mester på øvelsene fra 1 500 til 10 000 meter. Han har fire kasakhstanske rekorder. Han vant bronsemedalje i Asiamesterskapet i Ikaho i 2005 på 5 000 og 10 000 meter. To år senere i Changchun fikk han sølv på begge distansene bak Hiroki Hirako. I 2008 i Shenyang fikk Babenko bronse på 1 500 meter, men ble nummer 4 på 5 000 og 10 000 meter.
I VM Allround i 2007 i Kearns startet han for første gang på 10 000 meter da han lå på 12.-plass. Han deltok også i Vinter-OL 2006 i Torino hvor han ble nummer 23 på 5 000 meter.


== Personlige rekorder ==


== Referanser ==


== Eksterne lenker ==
(en) Dmitri Babenko – kategori av bilder, video eller lyd på Commons 
(en) Dmitrij Babenko – Olympedia 
(en) Dmitrij Babenko – Sports-Reference (OL-resultater – arkivert) 
(en) Dmitrij Babenko – Speedskatingbase.eu 
(en) Dmitrij Babenko – SpeedSkatingNews.info 
(en) Dmitrij Babenko – SpeedSkatingStats.com 
(en) Dmitrij Babenko på SpeedskatingResults.com
«Athletes : Dmitriy Babenko». Sochi2014.com. 4. juli 2014. Arkivert fra originalen 4. juli 2014. Besøkt 29. august 2015. BilderBilder av Dmitrij Babenko på DESGphoto.com/SpeedSkatingPhotos.info
Skrimmel Skrammel (album)

Skrimmel Skrammel er et musikkalbum utgitt av Cheezy Keys i 2007. Sangene er fra Barne-TV-serien Skrimmel Skrammel


== Sporliste ==
«Skrimmel Skrammel» 1:02
«Hakk i plata» 2:34
«Ballett ække lett» 2:11
«Vaskemaskinen» 3:11
«Drømme seg bort» 3:12
«Det du sa» 3:06
«Her igjen utpå prærien» 2:22
«Jeg er ikke redd» 2:51
«Liv på Mars» 4:08
«Gjøre jenteting» 3:33
«Være den du er» 2:54
«Sjumilsbriller» 2:52
«Når du skal begrave en maur» 2:56
«Jugesangen hass Morten» 3:25
«Jålegris» 2:15
«Fruktkurvgutta» 1:58
«Nattasang til pappa» 3:54
Fredrikstad Animation Festival

Fredrikstad Animation Festival (FAF)  er den eldste animasjonsfestivalen i Norden og Baltikum, med røtter tilbake til 1994 og oppstarten av Animerte Dager/Oslo Animation Festival. Kjernen i Fredrikstad Animation Festival er konkurranseprogrammene og utdeling av prisen Golden Gunnar. Konkurranseprogrammene er åpne for animerte kortfilmer fra de nordisk-baltiske områdene og det deles ut priser i tre kategorier: beste nordisk-baltiske studentfilm, beste nordisk-baltiske oppdragsfilm og beste nordisk-baltiske kortfilm.
Fredrikstad Animation Festival er en av 9 spesielt utvalgte festivaler som nominerer film til den europeiske animasjonsprisen Cartoon d´Or. I tillegg nominerer festivalen hvert år en norsk film til ANOBA-prisen. ANOBA er et nettverk av nordisk-baltiske animasjonsfestivaler, organisert som et forum for samarbeid og utveksling av kunnskap og gjensidig støtte. Vinneren av ANOBA-prisen velges av representanter fra de ulike festivalene i ANOBA-nettverket og blir delt ut på omgang mellom de ulike ANOBA-festivalene.


== Eksterne lenker ==
Offisielt nettsted
Stefania Reindlowa

Stefania Reindlowa (født 24. februar 1922 i Kraków, død 11. mars 1993 samme sted) var en polsk turner.
I en del kilder står hun oppført som Stefania Reindl, blant annet i den offisielle OL-rapporten, men den polske olympiske komiteen omtaler henne med Reindlowa som etternavn.Hun var medlem av Polens turnlandslag som deltok i OL i 1952, men vant ingen olympiske medaljer, hverken i lagkonkurransen eller individuelt. Det polske laget kom på åttendeplass i lagkonkurransen sammenlagt, og individuelt kom hun på 38.-plass sammenlagt, med 18.-plass i hopp som beste enkeltresultat.
Det gikk bedre for henne i VM-sammenheng. Hun deltok i 1950, fikk der bronsemedalje i frittstående. Sammenlagt kom hun på 38.-plass, og Polen kom på femteplass i lagkonkurransen. I VM 1954 kom hun på 59.-plass sammenlagt.


== Referanser ==


== Eksterne lenker ==
(en) Stefania Reindlowa – Olympedia 
(en) Stefania Reindlowa – Sports-Reference (OL-resultater – arkivert) 
(pl) Stefania Reindlowa – Polens olympiske komité
Katrin Mattscherodt

Katrin Mattscherodt (født 26. oktober 1981 i Berlin i DDR) er en tysk skøyteløper som deltar i internasjonale konkurranser.
Hun debuterte i verdenscupen i Erhfurt i november 2003. Hennes beste plassering er en fjerdeplass og en sjetteplass i lag forfølgelse i henholdsvis Baselga di Pinè i 2005 og Inzell i 2004. Hennes beste individuelle plassering er en tolvteplass på 1 000 meter i Inzell i desember 2005.
I VM i enkeltdistanser i 2007 i Salt Lake City fikk hun 17.-plass på 3 000 meter og 15.-plass på 5 000 meter. Året etter fikk hun 11.-plass på 3 000 meter og 10.-plass på 5 000 meter.
Mattscherodt fikk 10.-plass på VM Allround i 2008 på hjemmebane i Berlin. I verdenscupen 2007/08 fikk det tyske laget 2.-plass i sammendraget. På enkeltdistanser fikk hun 10.-plass på 3 000 og 5 000 meter. 
Hun deltok på det tyske laget som vant OL-gull i lagtempo under OL i Vancouver 2010.


== Personlige rekorder ==


=== Høydepunkter i karrieren ===


== Eksterne lenker ==
(en) Katrin Mattscherodt – Olympedia 
(en) Katrin Mattscherodt – Sports-Reference (OL-resultater – arkivert) 
(en) Katrin Mattscherodt – Speedskatingbase.eu 
(en) Katrin Mattscherodt – SpeedSkatingNews.info 
(en) Katrin Mattscherodt – SpeedSkatingStats.com 
Mattscherodt hos Jakub Majerskis database
Mattscherodt hos SkateResults.com
Wannabe (EP)

Wannabe er en EP utgitt av Crash! i 2007.


== Sporliste ==
«Wannabe» (Trond Holter) 2:56
«Moving On» (Vegar Neeb) 3:11
«Counting Stars» (Vegar Neeb) 3:39


== Medvirkende ==


=== Crash! ===
Vegar Neeb - sang
Daniel Pedersen - gitar, kor
Remo Munkeboe - gitar, kor
Frode Neeb - bass, kor
Stig Buckholm - trommer, tekniker


=== Øvrige ===
Trond Holter - produsent, gitar, vokal, tekniker, miksing, låtskriver
Trude Holter - bakgrunnvokal
Håkon Holter - bakgrunnvokal
Ingeborg Holter - bakgrunnvokal
Ola Johansen - mastering
Tom Andreassen - fotograf
Juan de Lange - coverdesign
Den nasjonale fortjenstorden (Brasil)

Den nasjonale fortjenstorden (portugisisk: Ordem Nacional do Mérito) er en brasiliansk orden innstiftet i 1946. Den er Brasils fremste orden.


== Bakgrunn ==
Ordenen ble etablert 4. september 1946 av president Eurico Gaspar Dutra til belønning av fremragende innsats for Brasil. Ordenen rangerer som den fremste i Brasils ordensvesen.Ordenen tildeles av Brasils president, som er ordenens stormester. Ordensrådet utgjøres av justis- og utenriksministeren, samt presidentens militære og sivile kabinettsjefer.


== Inndeling ==
Den nasjonale fortjenstorden er inndelt i fem trinn:
storkors, også tildelt med kjede, (Grã-Cruz)
storoffiser (Grande Oficial)
kommandør (Comendador)
offiser (Oficial)
ridder (Cavaleiro)I tilknytning til ordenen finnes en medalje.


== Insignier ==
Ordensinsigniene for Den nasjonale fortjenstorden har mange likhetstrekk med den keiserlige Roseordenen. Ordenstegnet består av en hvitemaljert sekstagget stjerne i gull med gullkuler i spissene, med en lys blå midtmedaljong som bærer en armillarsfære i gull. Reversen bærer innskriften «ORDEM NACIONAL DO MÉRITO», ordenens navn på portugisisk. Stjernen er lagt på en krans av roser i rosa og grønn emalje.
Ordenstegnet er opphengt i et rødt bånd med hvite striper nær kantene.Ordensstjernen er i gull og har seks stråler og ordenstegnet i midten.Ordenskjedet består av ledd med globuser og roser og har ordenstegnet opphengt fra sentralleddet.


== Tildeling ==
Den nasjonale fortjenstorden tildeles for fremragende fortjenester av Brasil. Ordenen tildeles militære og statstjenestemenn, men bestemte regler om tjenestetid for hver grad av ordenen. For utnevnelse til ridder kreves minimum 10 års tjeneste, til offiser 15 år, kommandør 20 år, storoffiser 25 år og storkors 30 år.Brasilianske statsborgere anses for ordinære medlemmer av ordenen. Det er satt begrensninger på antallet utnevnelser til ordinært ordensmedlemskap. Det kan til enhver tid bare finnes 45 storkors, 150 storoffiserer, 350 kommandører og 650 offiserer. Antallet riddere er ubegrenset. I tillegg kan utenlandske borgere utnevnes som tilleggsmedlemmer. Medlemmer må være fylt 25 ved utnevnelse.Det var per 2006 kun foretatt tre tildelinger av storkors med kjede.Investitur foretas en gang årlig, på Brasils nasjonaldag 7. september.


== Referanser ==


== Eksterne lenker ==
Medalhas Militares do Brasil, nettsted om brasilianske ordener og medaljer
Crash! (album)

Crash! er et musikkalbum utgitt av -bandet Crash! i 2008.


== Sporliste ==
«Ready» (Crash!/Trond Holter) 1:07
«Get Up» (Trond Holter) 3:00
«See Another Day» (Trond Holter/Vegar Neeb) 3:32
«Perfect Day» (Vegar Neeb/Remo Munkeboe) 3:25
«Get This Party Started» (Linda Perry) 2:18
«Without Your Love» (Trond Holter) 3:53
«Heroes» (Trond Holter/Vegar Neeb) 3:39
«I Don't Know» (Trond Holter/Vegar Neeb/Remo Munkeboe) 3:17
«Moving Slowly» (Vegar Neeb/Remo Munkeboe) 3:48
«Counting Stars» (Trond Holter/Vegar Neeb) 4:10
«Be My» (Vegar Neeb/Remo Munkeboe) 2:53
«Wannabe» (Trond Holter) 2:56
«Moving On» (Vegar Neeb/Remo Munkeboe) 3:09


== Medvirkende ==


=== Crash! ===
Vegar Neeb - sang, låtskriver
Daniel Pedersen - gitarer, kor
Frode Neeb - bass, kor
Stig Buckholm - trommer, tekniker
Andreas Joelsen - gitarer


=== Øvrige ===
Trond Holter - produsent, gitar, vokal, tekniker, miksing, låtskriver
Remo Munkeboe - gitarer, låtskriver
Trude Holter - bakgrunnvokal
Håkon Holter - bakgrunnvokal
Ingeborg Holter - bakgrunnvokal
Ola Johansen - mastering
Tom Andreassen - fotograf
Juan de Lange - coverdesign
Marius Olsen - layout
Mika Poutala

Mika Kristian Poutala (født 20. juni 1983 i Helsingfors) er en finsk skøyteløper som begynte sin karriere som allrounder, men som har gått over til å konsentrere seg om de korte distansene som sprinter. 
Han debuterte i verdenscupen i mars 2002 i Inzell. Det tok mer enn tre år før Poutala fikk en plassering i verdenstoppen da han ble nummer 5 på 500 meter i desember 2005. På dagen ett år senere vant han sin første verdenscupseier, da på 100 meter. Denne distansen ble hans paradegren, alle hans tre ytterligere podiumplasseringer kom her. I sammendraget kom han på 2.-plass i sesongen 2005/06 bak Yuya Oikawa. 
I Vinter-OL 2006 deltok Poutala på 1000 meter (26.-plass) og 500 meter (22.-plass). Hans beste mesterskapsplassering var 13.-plass på 500 meter i verdensmesterskapet på enkeltdistanser i Inzell i 2005.
Åtte ganger har Poutala blitt finsk mester, han har ni andreplasser og fem tredjeplasser.


== Personlige rekorder ==


== Referanser ==


== Eksterne lenker ==
(en) Mika Poutala – Olympics.com 
(en) Mika Poutala – Olympic.org 
(en) Mika Poutala – Olympedia 
(en) Mika Poutala – Sports-Reference (OL-resultater – arkivert) 
(en) Mika Poutala – Speedskatingbase.eu 
(en) Mika Poutala – SpeedSkatingNews.info 
(en) Mika Poutala – SpeedSkatingStats.com 
«Mika Poutala» (engelsk). Skateresults.com. Arkivert fra originalen 11. mars 2007. Besøkt 13. desember 2015. BilderBilder av Poutala hos DESGphoto.com/SpeedSkatingPhotos.info
Troglops

Troglops er en slekt av biller i delgruppen (underfamilien) blærebiller i familiegruppen børstebiller. Ingen er registret i Norge. 
Disse billene har oppblåsbare blærer nær forhjørnene av brystskjoldet (pronotum) og på sidene av bakkroppen. Hodet med de noe utstående fasettøynene er bredere eller like bredt som brystet. Antennene er festet noe foran fasettøynene, de har elleve ledd. Oversiden med en kort, utydelig og ganske spredt finere liggende behåring (krever forstørrelse). Brystskjoldet er smalere i bakkanten enn på midten og bredere enn det er langt. Dekkvingene slutter ved sidekanten og mangler en innoverbøyd fortsettelse litt inn under bakkroppen. Beina er ganske slanke, alle føtter har fem ledd, bortsett fra hos hannene, som har fire ledd.


== Systematisk inndeling med europeiske arter ==
Troglops har 16 arter i Europa.  Systematisk blir gruppen blærebiller, enten regnet som en egen familie, Malachiidae, eller, som her, som en underfamilie av børstebiller (Melyridae).

ordenen biller, Coleoptera
underordenen Polyphaga
gruppen (infraorden) Cucujiformia
overfamilien gnag- og maurbiller, Cleroidea
familien børstebiller, Melyridae (eventuelt: Blærebiller, Malachiidae)
underfamilien blærebiller, Malachiinae
slekt Troglops Erichson 1840
Troglops albicans (Linnaeus 1767)
Troglops alonsoi Lopez-Colon 1997
Troglops basicollis Fairmaire 1877
Troglops capitatus Erichson 1840
Troglops cephalotes (Olivier 1790)
Troglops diminutus Abeille 1885
Troglops furcatus Abeille 1885
Troglops ignoratus Evers 1989
Troglops italicus Wittmer 1984
Troglops latifrons Peyron 1877
Troglops marginatus (Waltl 1835)
Troglops olympicus Wittmer 1988
Troglops punctulatus Abeille 1885
Troglops silo Erichson 1840
Troglops yusi Pardo 1975


== Referanser ==


== Litteratur ==
Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 68. (344 sider)  ISBN 8712166936


== Eksterne lenker ==
(en) Troglops i Encyclopedia of Life 
(en) Troglops i Global Biodiversity Information Facility 
(en) Troglops hos Fauna Europaea 
(en) Troglops hos Fossilworks 
(en) Troglops hos NCBI 
(en) Kategori:Troglops – bilder, video eller lyd på Wikimedia Commons 
Troglops - Fauna Europaea - om europeiske dyr
Charopus

Charopus er en slekt av biller i delgruppen (underfamilien) blærebiller i familiegruppen børstebiller. En art, Charopus graminicola er registrert i Norge.
Disse billene har oppblåsbare blærer nær forhjørnene av brystskjoldet (pronotum) og på sidene av bakkroppen. Hodet med de noe utstående fasettøynene er like bredt som brystet. Antennene er festet noe foran fasettøynene, de har elleve ledd. Dekkvingene hos de nordiske artene med en spredt lys oppstående behåring, sammen med en finere liggende behåring. Den er kort, men lett å se (krever forstørrelse). Brystskjoldet er smalere i bakkanten enn på midten. Dekkvingene slutter ved sidekanten og mangler en innoverbøyd fortsettelse litt inn under bakkroppen. Beina er ganske slanke, alle føtter har fem ledd.


== Systematisk inndeling med europeiske arter ==
Charopus har 11 arter i Europa.  Systematisk blir gruppen blærebiller, enten regnet som en egen familie, Malachiidae, eller, som her, som en underfamilie av børstebiller (Melyridae).

ordenen biller, Coleoptera
underordenen Polyphaga
gruppen (infraorden) Cucujiformia
overfamilien gnag- og maurbiller, Cleroidea
familien børstebiller, Melyridae (eventuelt: Blærebiller, Malachiidae)
underfamilien blærebiller, Malachiinae
slekt Charopus Erichson 1840
Charopus apicalis Kiesenwetter 1859
Charopus bonadonai Pardo 1962
Charopus concolor (Fabricius 1801)
Charopus docilis Kiesenwetter 1851
Charopus graminicola (Dejean 1833)
Charopus madidus Kiesenwetter 1863
Charopus nubilus Hodgson & Plata 1987
Charopus pallipes (Olivier 1790)
Charopus philoctetes Abeille 1885
Charopus rotundatus Erichson 1840
Charopus thoracicus Morawitz 1861


== Referanser ==


== Litteratur ==
Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 69. (344 sider)  ISBN 8712166936


== Eksterne lenker ==
(en) Charopus i Global Biodiversity Information Facility 
(no) Charopus hos Artsdatabanken 
(sv) Charopus hos Dyntaxa 
(en) Charopus hos Fauna Europaea 
(en) Charopus hos NCBI 
(en) Kategori:Charopus – bilder, video eller lyd på Wikimedia Commons 
Charopus - Fauna Europaea - om europeiske dyr
Erling Løken Andersen

Erling Løken Andersen (født 18. mai 1981) er en norsk IT-gründer og tidligere advokat.


== Karriere ==
Sammen med Bo Myrås og Ozan Øzerk startet Andersen nettsamfunnet Biip.no i 2005. Biip.no ble solgt for 76 millioner kroner til Egmont og TV2 i 2008. Etter salget av Biip.no til Egmont og TV 2 for 75 millioner kroner havnet Andersen i en skattesak som blant annet ble omtalt av Dagens Næringsliv. Etter han hadde utdannet seg til jurist vant Andersen til slutt skattesaken mot Skatt Øst. Senere ble Andersen advokat i Advokatfirmaet Berngaard på Aker Brygge i Oslo.I 2009 etablerte Andersen Spill.no. For Spill.no fungerte han som ansvarlig redaktør fra 2009 til 2011.Sammen med Julius Solheim gründet Andersen spillmessen Spillexpo i 2012. Spillexpo har faste utstillere som Sony Playstation, Microsoft, Nintendo, m.fl., og trekker nærmere 20.000 besøkende til Norges Varemesse hvert år i november.I 2013 startet Andersen det skandinaviske digitalbyrået Omega Media. Omega Media jobber for kunder som UNICEF, ManpowerGroup og Møller Mobility Group, har 20 ansatte og omsatte i 2019 for 24 millioner NOK.
I 2020 sluttet Andersen som advokat for å gründe Advokatguiden.no. Nettstedet er en plattform for å vurdere advokater.


== Referanser ==
Daisy (navn)

Daisy er et kvinnenavn med opprinnelse i det engelske ordet daisy, «tusenfryd», som igjen har opprinnelse i gammelengelske dægeseage, «dag-øye».


== Utbredelse ==
Daisy var et populært navn i England på begynnelsen av 1900-tallet og igjen på begynnelsen av 2000-tallet.

Tabellen nedenfor gir en detaljert oversikt over populariteten til kvinnenavnet Daisy  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Daisy Fuentes (f. 1966), cubansk-amerikansk modell
Daisy Lowe (f. 1989), engelsk modell


== Annen bruk av navnet ==
Driving Miss Daisy, en amerikansk film fra 1989
Daisy Chain, et norsk rock'n roll-band
Dick & Daisy, en undertøysbutikk i Stavanger
oopsy daisy, et engelsk uttrykk som typisk sies til små barn som har falt


== Referanser ==


== Eksterne lenker ==

(en) Behind the Name: Daisy
(en) Think Baby Names: Daisy